laion/Wikipedia-Exotic huggingface dataset:
אלף ליצנים

אלף ליצנים (באנגלית: A Thousand Clowns) הוא סרט קולנוע אמריקאי בשחור-לבן מסוגת דרמה קומית משנת 1965, בבימויו והפקתו של פרד קו, עם ג'ייסון רוברדס, מרטין בלסם, ברברה האריס ובארי גורדון (אנ') בתפקידים הראשיים. התסריט נכתב על ידי הרב גרדנר והוא מבוסס על המחזה שלו באותו שם שהועלה בברודוויי ב-1962. ג'ייסון רוברדס, ג'ין סאקס, ויליאם דניאלס ובארי גורדון שיחקו על הבמה באותם התפקידים. בארי גורדון היה מועמד לפרס טוני וכן המחזה. את התפקיד הנשי שיחקה בתיאטרון סנדי דניס וזכתה על כך בפרס טוני. מארי ברנס (ג'ייסון רוברדס), גר בדירת חדר לא מסודרת בניו יורק ביחד עם אחיינו ניק (בארי גורדון) בן ה-12. אחותו איילין הביאה לו יום אחד את ניק בן החמש מאב לא ידוע והשאירה אותו שם. מארי עבד עד לפני חמישה חודשים בתור כתב לתוכנית טלוויזיה לילדים בשם "הצחק את הסנאי" (Chuckles the Chipmunk) עד שנמאס לו והוא התפטר ומקבל דמי אבטלה. הוא משוטט בעיר ביחד עם ניק שמח בחלקו וקורא תיגר בשם התועלת באבטלה לעבר האנשים הממהרים לעבודה. אחיו ארנולד (מרטין בלסם) הוא סוכן שחקנים מבוסס ומביא להם מדי פעם ארגז ירקות. ניק מודיע לו כי כתב חיבור על התועלת בקבלת דמי אבטלה ובעקבות זאת יבואו אליהם לחקירה, צוות ממחלקת הרווחה של העירייה. הצוות כולל את העובד הסוציאלי אלברט אמונדסון (ויליאם דניאלס) והפסיכולוגית הכפופה לו, ד"ר סנדרה מרקוביץ (ברברה האריס). ניק ומארי מוצאים חן בעיני סנדרה והיא משוחחת אתם "בגובה העיניים" דבר שלא מוצא חן בעיני אלברט ה"מרובע" המתרה במארי כי ימליץ על הרחקת ניק ממנו. מארי מגלה שלניק אין שם קבוע וכל פעם הוא משנה אותו היות שאין לו תעודת לידה. חילוקי הדעות בין הבודקים מתחזקים ואלברט מתריע בפני סנדרה כי אין לה מספיק ניסיון. הוא נפרד ממנה בכעס וכאשר סנדרה מודיעה כי היא נשארת שם, הוא מבהיר לה שהיא מפוטרת. כל זה קורה אף על פי שלפני כן הם היו ידידים ותכננו להתחתן. סנדרה מדוכאת ומארי מעודד אותה ומשבח אותה כי עמדה על דעתה והכל כעת מתפרץ ממנה כמו שמראים בקרקס מכונית קטנה וממנה מתפרצים אלף ליצנים. מארי מטייל אתה ברחבי העיר והיא מסדרת את הדירה ביחד עם ניק. ארנולד מסדר לו פגישות עם מפיקים שונים אך מורי דוחה את כולם כי לא רוצה לעבוד. לבסוף מתעמתים שני האחים על שתי השקפות חיים שונות: ארנולד בעד חיים מסודרים ו"הליכה בתלם" ומארי בעד חיים חפשיים ללא אחריות. סנדרה מתרה בו כי אם לא ימצא עבודה ייאלץ להיפרד מניק וממנה. מעסיקו של מארי בטלוויזיה, לאו הרמן (ג'ין סאקס), מגיע לדירה ומדגים את בדיחותיו של מארי אך ניק לא מתרשם מהם ובכל זאת מארי מחליט מחוסר ברירה לחזור לעבוד באותה תוכנית ילדים וסנדרה מצטרפת אליהם. פרס אוסקר לשחקן המשנה הטוב ביותר - מרטין בלסם מועמדות לפרס אוסקר לסרט הטוב ביותר - פרד קו מועמדות לפרס אוסקר לתסריט המעובד הטוב ביותר - הרב גרדנר מועמדות לפרס אוסקר לפסקול המעובד הטוב ביותר מועמדות לפרס גלובוס הזהב לשחקן הטוב ביותר - סרט קומדיה או מוזיקלי - ג'ייסון רוברדס מועמדות לשחקנית הטובה ביותר - סרט קומדיה או מוזיקלי - ברברה האריס מועמדות לפרס גלובוס הזהב לסרט הטוב ביותר - קומדיה או מוזיקלי - פרד קו פרס גילדת הכותבים של אמריקה - הרב גרדנר "אלף ליצנים", במסד הנתונים הקולנועיים IMDb (באנגלית) "אלף ליצנים", באתר נטפליקס "אלף ליצנים", באתר AllMovie (באנגלית) "אלף ליצנים", באתר Rotten Tomatoes (באנגלית) "אלף ליצנים", במסד הנתונים הקולנועיים KinoPoisk (ברוסית) מארי מספר לוועדת הבדיקה על ניק, באתר יוטיוב הוויכוח בין שני האחים, באתר יוטיוב
מזנון סביח המקורי

מזנון סביח המקורי הוא דוכן מזון מהיר, שנפתח בשנת 1961 ברחוב עוזיאל בעיר רמת גן, ועבר בשנות ה-80 למשכנו הנוכחי בפינת הרחובות נגבה והרא"ה בעיר. הדוכן מפורסם בהיותו זה שהמציא לראשונה את מנת הסביח שנפוצה מאז בכל רחבי ישראל וברחבי העולם. מזנון סביח נחשב לאחד מדוכני הסביח הטובים והמוצלחים בישראל וככזה מופיע תדיר ברשימות שונות של כתבי אוכל. את הדוכן המקורי, ששכן בגינת בר-אילן ברחוב עוזיאל ברמת גן, הקים בשנת 1961 צבי (סביח) חלבי, עולה מעיראק. חלבי, פועל יציקת ברזל, ראה שהדוכן מוצע למכירה בדמי מפתח והחליט לרכשו. אל חלבי הצטרף חברו, יעקב ששון, והשניים הפכו לשותפים. הדוכן מוקם במיקום אסטרטגי, בתחנתו האחרונה של קו 63 של חברת דן, ונהגי הקו נהגו לאכול במקום בזמן ההפסקות שלהם. בתחילה נמכרו במקום בורקסים וממתקים שונים, אך לאחר שהנהגים פנו לחלבי וביקשו ממנו ארוחות של ממש, החליט להשתמש במרכיבים מהמטבח העיראקי, כגון ביצים חומות, חציל מטוגן ורוטב העמבה כמו גם חומוס, טחינה וירקות אותם הכניס לתוך פיתה ויצר את המנה המפורסמת שנקראה בתחילה "לאפה ברד בבנג'אן" (בעיראקית: "פיתה עם ביצה וחציל"). הלקוחות החלו לכנות את המנה "סביח" על שם בעליו של הדוכן, ובשנת 1984 החליטו חלבי וששון לרשום זכויות על השם "סביח", אך איבדו את הזכויות מאוחר יותר בגלל איחור בתשלום האגרה. כיום מופעל הדוכן על ידי משפחותיהם של שני המייסדים שהלכו בינתיים לעולמם, כשבכל שבועיים מפעילה משפחה אחרת את הדוכן. ביולי 2020 הכריז כרמל שאמה הכהן, ראש עיריית רמת גן, כי ככר חדשה הנבנית בין רחוב עוזיאל לצומת הרחובות נגבה והרא"ה (כלומר, בין משכנו המקורי של הדוכן למשכנו הנוכחי) תיקרא "ככר הסביח" על שם המאכל המפורסם שהומצא במקום. סביח אוכל רחוב המטבח הישראלי מדיה וקבצים בנושא מזנון סביח המקורי בוויקישיתוף מזנון סביח המקורי, ברשת החברתית פייסבוק חיליק גורפינקל, שים חציל בפיתה: 5 דוכני סביח מצטיינים, תל אביב, 29 במאי 2020, אתר רקס רותם מימון, החמישיה הפותחת: הסביח הטוב בתל אביב, באתר הארץ, 31 בינואר 2013 לין לוי ואופיר האוזמן, 70 המקומות הכי טובים בארץ לאוכל רחוב, באתר ynet, 19 באפריל 2018 67 המקומות הכי טעימים בארץ, באתר ‏מאקו‏, 4 במאי 2022 רונית ורד, האמיתי והמקורי: כיצד בא הסביח לעולם?, באתר הארץ, 13 בדצמבר 2017 הדוכן שמכר ביצה וחציל בפיתה עוד לפני שקראו לזה "סביח", בביצוע דוקותיים, סרטון בערוץ "כאן 11", באתר יוטיוב רעות סהר‏, רמת גן עושה כבוד לסביח, באתר וואלה, 25 ביולי 2020 הכרזת ראש עיריית רמת גן על הקמת ככר הסביח, בעמוד הפייסבוק של כרמל שאמה הכהן, 22 ביולי, 2020
הספרייה הציבורית של תל מונד

הספרייה הציבורית ע"ש בטי ואלכס שאונבוים בתל מונד היא הספרייה המרכזית של המועצה המקומית תל מונד. אוסף הספרייה כולל ספרים בעברית, אנגלית ורוסית. הספרייה נגישה לכלל המוגבלים כולל לקויי שמיעה וקיים בה לרשות הציבור "לולאת שמע" ללקויים בשמיעה. הספרייה מחולקת לחללים שונים, עולם הילדים (טף, ילדים, נוער ומתבגרים), חדר עיון וספרות יפה. הספרייה מאפשרת גישה למאגרי מידע מתחומים שונים. קטלוג הספרייה נגיש באופן מקוון באתר הספרייה. בספרייה מחשבים לשימוש הקהל, הספרייה מספקת שירותי העתקות בתשלום. הספרייה הציבורית ע"ש בטי ואלכס שאונבוים תל מונד נוסדה בשנת 1972 והייתה משותפת לשתי מועצות, מועצה מקומית תל מונד ומועצה אזורית הדר השרון (כיום לב השרון). את יוזמת הקמת הספרייה הגתה הגברת שריר גלילה מנהלת הספרייה לשעבר. בהיעדר תקציב הקמה, מוקמה הספרייה בתחילה בכיתות בית הספר היסודי שהיה בשטח בית הספר האזורי והתפנו בו כיתות עקב הרפורמה בחינוך שקבעה כי בתי הספר היסודיים יהיו עד כיתות ו' ולא עד ח'. לספרייה הוקצו שתי כיתות ומרפסת ששימשה כמחסן. במשך השנים גדל האוסף ולספרייה נוסף מבנה ששימש בעבר כמחסן כלים לבית הספר. לאחר מכן שימש כספריית ילדים, וקיים פעילות להכרת הספרייה, התקיימו שיעורים בהיסטוריה ובמדעים ובהפסקות היו מחליפים ספרים ועוזרים בסידור מדפי הספרייה. במהלך השנים גדל מספר התושבים וכך גם אוסף הספרייה גדל. בשנת 1990 הגיעה משלחת מסרסוטה שבפלורידה, שהפכה לעיר התאומה של תל מונד. בטי ואלכס שאונבוים החליטו לתרום סכום כסף כדי לבנות ספרייה במרכז היישוב שתיתן מענה לבתי הספר ולקהילה. בשנת 1992 עברה הספרייה למשכנה הנוכחי. הספרייה הציבורית בתל מונד מתייחדת בכך שהיא משמשת שלושה סוגים של בתי ספר: ספריית בתי ספר יסודיים, ספרייה לחטיבה ותיכון וכן ספרייה ציבורית לתושבי המועצה האזורית. מודל זה מחייב הערכות מיוחדת של הספרייה, החל מאוסף הספרים, רכישת מאגרי מידע, שירותי צוות ספרנים ושעות פתיחה שונות. בספרייה מתקיימות פעילויות תרבותיות לילדים ולמבוגרים: שעות סיפור לילדים, חוגים לכתיבה יוצרת, חוג קוראים למבוגרים, מפגשי סופרים לתלמידי בתי הספר, מפגשי סופרים למבוגרים והרצאות שונות. במסגרת פעילויות משותפות בין הספרייה לבין בתי הספר: מפגשי סופרים עם תלמידים. הרצאות לבתי הספר בנושאים שונים. הקרנת סרטים בנושאים לימודיים. מפגשים להכרה ולשימוש בספרייה לכיתות א'-ב'. ליווי תלמידי התיכון בעבודות חקר בפסיכולוגיה ובהיסטוריה. שעת סיפור והפעלה. סדנת כתיבה יוצרת למבוגרים. מפגשי "מדברים על ספרים": הרצאה ודיון אודות ספר נבחר אחת לחודש. מרכז למידה לתלמידי כיתות א'-ו' המתקשים בלימודים. מתנדבים בקרב המבוגרים והתלמידים מלמדים שיעורים פרטניים אלו. השיעורים מתקיימים בכל יום אחר הצהריים בשעות פעילות הספרייה, בחדר העיון. חודש הקריאה ושבוע הספר המתקיימים בכל שנה בתאריך המוגדר. מדיה וקבצים בנושא הספרייה הציבורית של תל מונד בוויקישיתוף אתר האינטרנט הרשמי של הספרייה הציבורית של תל מונד הספרייה הציבורית של תל מונד, ברשת החברתית פייסבוק הדר השרון שלנו גוש תל מונד, המועצה האזורית הדר השרון: ספר מקומי, 1972
פרצופים

"פרצופים" הוא סינגל שהוקלט על ידי הזמר הישראלי עומר אדם. השיר יצא לאור ב-22 באפריל 2021, בהוצאת חברת התקליטים NMC יונייטד אנטרטיינמנט. השיר נכתב והולחן על ידי דודי בר דוד, צליל קליפי וג'וני גולדשטיין, אשר גם הפיק את השיר. קליפ השיר צולם בדובאי ובוים על ידי ג'מיל עסדוב. לצד אדם שיחקה הדוגמנית הסלובנית מאיה מלנר. מבקר המוזיקה הישראלי יוסי חרסונסקי כתב כי ”"פרצופים" הוא עוד שיר סתמי של קול מאנפף שמסתלסל בקלילות על מוזיקה של פרצופים מחייכים ריקים מכל הבעה ורגש.” חרסונסקי העניק לשיר 2.5 כוכבים מתוך חמישה. סרטון השיר "פרצופים" באתר יוטיוב מידע על השיר "פרצופים" באתר ספוטיפיי לדף השיר באתר הספרייה הלאומית דודי בר דוד, צליל קליפי, ג'וני גולדשטיין עומר אדם פרצופים, האתר של יוסי חרסונסקי מרים את הקיץ: עומר אדם משחרר את "פרצופים", באתר ‏מאקו‏, 22 באפריל 2021 מערכת ישראל היום, האזינו: השיר החדש של עומר אדם, באתר ישראל היום פרצופים - Single
Is This the World We Created...?

"Is This the World We Created...?" (בעברית: "האם זהו העולם אותו יצרנו...?") הוא שיר של להקת הרוק קווין שיצא כחלק מהאלבום The Works משנת 1984. השיר נוגן בכל הופעה של קווין מ-1984 עד 1986 ונוגן בחלק האחרון של הופעת הלייב אייד משנת 1985. השיר הוא הקצר אך המפורסם ביותר מתוך הדיסק. השיר נכתב במינכן לאחר שפרדי מרקיורי ובריאן מיי ראו בחדשות דיווח על העוני באפריקה. מרקיורי כתב את רוב מילות השיר, ומיי את האקורדים ויצר מעט פיוטים עבור השיר. השיר הוקלט עם גיטרת "Ovation", אך בהופעות חיות ניגן מיי בגיטרת ניילון "גיבסון צ'ט אטקינס" של המתופף רוג'ר טיילור. נגינת פסנתר בוצעה גם כן בהקלטות השיר, אך בסופו של דבר לא נכלל במיקס הסופי לשיר. במקור, השיר של מרקיורי "There Must Be More to Life Than This" (שהוזכר כשיר שאמור להיכנס לאלבומה של הלהקה Hot Space, אך לבסוף נכלל באלבום סולו של מרקיורי Mr. Bad Guy) היה אמור להיות הרצועה האחרונה באלבום ולא שיר זה. השיר נכתב במפתח B Minor אך לבסוף ההקלטה נשמעה בחצי טון אחד נמוך יותר. השיר נוגן בלייב אייד של 1985 כהדרן עם עיבוד וכלים מוזיקליים נוספים עבור החלק האחרון של ההופעה. חודש לפני שקווין הופיעו בלייב אייד עם שיר זה, הם תרמו את השיר לאוסף מרובה האמנים "Greenpeace – The Album". שירה – פרדי מרקיורי גיטרה קלאסית – בריאן מיי מידע על היצירה "Is This the World We Created...?‎" באתר מיוזיק בריינז גרסאות נוספות ל"Is This the World We Created...?‎" באתר SecondHandSongs
מפעל טקסטיל גולדברגר

מפעל טקסטיל גולדברגר (בהונגרית: Goldberger Textilgyár) היה מתקן תעשייתי הסגור כעת ברובע 3 (אובודה) בבודפשט במתחם שמוקף על ידי הרחובות פצ'ירטמזה - פרְֶּץ - לאיוש - טימאר. פרנץ גולדברגר ייסד את מפעל הצביעה בכחול שלו בשנת 1784 (בבניין בו נמצא כיום המוזיאון להיסטוריה של תעשיית בגדי הטקסטיל והטקסטיל בבודפשט). במאה ה-19 התפתחה החברה הקטנה למפעל גדול לטקסטיל, ובמחצית הראשונה של המאה ה-20 היא פתחה חברות בנות בכמה מדינות אירופאיות. מפעל הטקסטיל הולאם לאחר מלחמת העולם השנייה. לאחר חילופי השלטון בשנת 1989, אחרי כ-200 שנות פעילות, הוא חדל להתקיים בשנת 1997, אם כי בנייניו לא נהרסו. לאו גולדברגר, בשמו המלא דר' לאו בודאי-גולדברגר (בהונגרית: Goldberger Leó, בודפשט, 1878–1945) היה תעשיין הונגרי-יהודי, אחת הדמויות המפורסמות של תעשיית הטקסטיל ההונגרית, מבסס ומפתח המפעל, שמילא תפקיד חשוב מאוד גם במודרניזציה של תעשייה זו בעשורים הראשונים של המאה העשרים. הוא היה נשיא ומנכ"ל מפעל טקסטיל גולדברגר, נשיא "האיגוד הלאומי של התעשיינים בהונגריה" (GYOSZ), נשיא ה"איגוד הלאומי של יצרני הטקסטיל ההונגריים", חבר הנהלת "המכון לסחר חוץ בהונגריה", יועץ ראשי של "הבנק הלאומי ההונגרי", חבר הבית העליון של הפרלמנט ההונגרי משנת 1935. בשנת 1944 נעצר בבודפשט על ידי הגסטפו ונלקח למחנה ריכוז; הוא נפטר שם כמה ימים לאחר שחרור מחנה מאוטהאוזן. המשפחה הקימה מיזם משותף גם בקלנפלד (חלק מבודפשט בצד המערבי של העיר בבודה. בשנות ה-20 של המאה ה-20 פעל מפעל הטקסטיל קלנפלד או בקיצור KELTEX. בימינו גם מפעל זה נסגר. כתובת: בודפשט, Budafoki út 117, 1117. מפעל הטקסטיל בקישפשט https://hvg.hu/ingatlan/20171120_Mert_gyarban_dolgozni_a_legmenobb עורכת ראשית: נעמי נפשי: היסטוריה של אובודה, מהדורת מוזיאון אובודה, בודפשט, 2020, ISBN 978-615-6096-00-5, 414-427. היא. מדיה וקבצים בנושא מפעל טקסטיל גולדברגר בוויקישיתוף
בורות גרזי

בורות גרזי הוא מקבץ של עשרה בורות מים בערבה. אתר בורות גרזי (נ"צ 14222/94274) הוא ריכוז של כעשרה בורות יבשים המקובצים במרכז ערוץ נחל גרזי שמצוי בשמורת הנחלים הגדולים בערבה. בורות גרזי ניכרים בשטח לפי עמודי ברזל המוצבים סביב פתחיהם, וחלקם מכוסים בלוחות פח גלי. בסמוך לבורות מצויים שלטים של רשות הטבע והגנים. הבורות הרדודים חפורים בסחף החולי של האפיק לעומק של כמה מטרים ונועדו לנקז את מי השיטפונות הזורמים באפיקי הנחל. הבורות היבשים, שאינם בשימוש כיום, מעידים על אגירת מים בעבר לצורך השקיית עדרים וככל הנראה על קיומה של חקלאות קדומה באזור מדברי זה. אתר בורות גרזי הוא אחד מני רבים מהבורות הפתוחים באזורי הר הנגב והערבה שנחפרו לרוב בתוך שכבות רכות ואטומות של חוואר או חרסית. באתר הבורות ולאורך הנחל נמצאים גם עצי אלה אטלנטית. בחודשי החורף והאביב, יש פריחה לאורך הערוץ. האזור הוא אחד המבודדים בישראל וכמות זיהום האור בו מזערית. הביקור בשמורת הנחלים הגדולים ובבורות גרזי בתוכם, אפשרי עם רכב בעל הנעה 4X4 ובעל הילוך כוח וחייב להעשות בתאום עם רשויות הצבא בלבד. הגעה לבורות גרזי אפשרית, בין היתר, דרך כביש 40, מעט מערבית לצומת ציחור ובסמוך לחניון הלילה, ניתן להיכנס לנחל ציחור בשביל סימון שבילים אדום לכיוון דרום מערב. נסיעה על השביל האדום לאורך נחל ציחור ובהמשך לתוך נחל חיון עד הכניסה לערוץ נחל גרזי במפגש עם השביל הכחול. בורות גרזי נמצאים במרכז ערוץ הנחל ומימין לערוץ. בורות לוץ בורות גרזי מידע מאתר עמוד ענן הנגב מזריחה לשקיעה - וואלה! רכב, באתר וואלה!, ‏2002-07-25
אן סאבאג'

אן סאבאג' (באנגלית: Anne Savage‏; 27 ביולי 1896 – 25 במרץ 1971) הייתה ציירת ומורה לאמנות קנדית, הידועה בנופיה הליריים והקצביים. היא הייתה חברה מייסדת בקבוצת הציירים הקנדית. סאבאג' נולדה במונטריאול, קוויבק, קנדה, בתו של ג'ון סבאג', תעשיין עשיר. היא גדלה באזור שהיה אז כפרי בקוויבק, ובילתה את הקיץ בבית הקוטג' המשפחתי בהרי לורנטיאן, שם פיתחה אהבה לסביבה שהפכה למקור השראה לאמנותה. היא למדה בבית הספר התיכון במונטריאול. בין השנים 1914–1918 למדה סאבאג' אמנות באגודת האמנות של מונטריאול אצל כמה מדריכים, ביניהם ויליאם ברימנר (1855–1925) ומוריס קולן. עולמה הפרטי השתנה לצמיתות כאשר אחיה התאום נהרג בצרפת במהלך מלחמת העולם הראשונה. לאחר סיום המלחמה נסעה סאבאג' למיניאפוליס, מינסוטה, שם למדה עיצוב בבית הספר לאמנות. עם חזרתה למונטריאול, היא קיבלה עבודה כמורה לאמנות בבית הספר התיכון Baron Byng שם נשארה 26 שנה (1922–1947). בנוסף, היא לימדה קורסי אמנות לילדים, וקידמה את חשיפתם המוקדמת לתחום וכעבור שנים הצליחה להקים את המועצה לאמנות ילדים בקוויבק, שנודעה מאוחר יותר כחברה לחינוך באמצעות אמנות בקוויבק. בשנת 1921 הצטרפה סאבאג' לקבוצת "ביבר הול היל" שצייריה היו קשורים קשר הדוק לקבוצת השבעה. אלכסנדר יאנג ג'קסון, חבר בקבוצת השבעה הפך לחברה הקרוב של סאבאג' לכל החיים. לאחר שבילתה זמן מה בקולג' לאמנות באונטריו בטורונטו עם הצייר ארתור ליסמר, חבר נוסף בקבוצת השבעה, נסעה סאבאג' לאירופה שם הוצגו כמה מיצירותיה. סאבאג' בילתה גם בקולומביה הבריטית ועשתה רישומים של כפרים מקומיים בחוף הצפון-מערבי; עבודתה זו הוצגה בשנת 1927 בגלריה הלאומית בתערוכה "אמנות החוף המערבי הקנדי, ילידי ומודרני". בשנת 1933 הייתה אחת החברות המייסדות של קבוצת הציירים הקנדית ובשנים 1949 ו-1960 שימשה כנשיאה של האגודה. היא שימשה כמייסדת של האגודה להוראת אמנות בתיכון ובשנת 1955 עוררה השראה להקמת המועצה לאמנות ילדים שהפכה לחברה לחינוך באמצעות אמנות בקוויבק. סאבאג' פרשה מההוראה בשנת 1953 ונבחרה כמפקחת על אמנות במועצת בית הספר הפרוטסטנטי במונטריאול רבתי. לאחר מכן הוזמנה על ידי אוניברסיטת מקגיל ללמד, שם סיימה את לימודיה בין השנים 1954–1959. לאורך כל חייה עסקה סאבאג' בזכויות נשים ובאי שוויון מגדרי. בין הקבוצות להן הצטרפה הייתה הליגה לזכויות נשים, ארגון זכות הבחירה במונטריאול. באופן מוזר, בנאום בשנת 1942 אמרה כי היא מרגישה שנשים אמניות אינן מתמודדות עוד עם אי שוויון בין המינים, הם היו שוות לגברים פרט לנושא ניקיון הבית. עם זאת, ניקיון הבית אינו עניין מינורי מכיוון שהוא לוקח זמן ואנרגיה מעשיית אמנות ומחזק את התפיסה שמקום הנשים היה בבית. סאבאג' נפטרה במונטריאול בשנת 1971 ונקברה שם. מדיה וקבצים בנושא אן סאבאג' בוויקישיתוף Canadian Women Artists History Initiative : Artist Database : Artists : SAVAGE, Anne, cwahi.concordia.ca Anne Savage fonds -, concordia.accesstomemory.org A. E. Dyson, Between Two Worlds, London: Macmillan Education UK, 1972, עמ' 1–14, ISBN 978-1-349-01311-1 Lehmann, Henry (September 14, 2002). "Two Women, Two Worlds". The Gazette, Montreal. McDougall, Anne. Anne Savage, The Story of Canadian Painter. Montreal: Harvest House Ltd. pp. 159–186
כדורגל באולימפיאדת טוקיו (2020)

אולימפיאדת טוקיו (2020) נערכה בטוקיו, יפן. תחרויות הכדורגל החלו ב-21 ביולי 2021 והסתיימו עם משחק הגמר ב-7 באוגוסט 2021. בטורניר הגברים השתתפו 16 נבחרות, ובטורניר הנשים השתתפו 12 נבחרות לאומיות. לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים מקיץ 2020 לקיץ 2021, אך עם זאת הוחלט כי לא יהיה שינוי בשם המשחקים.
נעים מאוד

נעים מאוד הוא סינגל של הזמר הישראלי סטפן לגר, אשר יצא לאור ב-18 באפריל 2021, על ידי חברת התקליטים D Music. השיר נכתב על ידי לגר, רון ביטון, לירז "סטטיק" רוסו וירדן "ג'ורדי" פלג, והופק על ידי האחרון. באוקטובר 2020 פורסם סרטון באתר יוטיוב בו הרב רונן שאולוב מכנה את לגר "גוי מסריח", בעקבות השיר המשותף של לגר והזמר איתי לוי, "רק בנות", שספג ביקורות עקב תוכנו. לדבריו הגיב לגר כי "בן אדם במעמד כזה, שמלמד על דת ערכים עושה בדיוק ההפך ממה שהוא מציג". "נעים מאוד" נכתב בעקבות דבריו של שאולוב ועוסק בשוויון בין אנשים ומעביר ביקורת על גזענות. הווידאו קליפ של השיר, אשר פורסם לצד הסינגל, בוים על ידי דורון סרי. בקליפ, שתואר על ידי גופי התקשורת כהומוריסטי, לגר מוצג בתור דמויות שונות המייצגות את החברה הישראלית, כשלבסוף חוזר להופיע בדמותו. בשבוע הראשון לצאתו, הגיע השיר למקום הרביעי במצעד השבועי של מדיה פורסט, עם 78 השמעות בתחנות הרדיו בישראל. לדף השיר באתר הספרייה הלאומית עמי פרידמן, "גוי מסריח": רב תוקף את סטפן, באתר ישראל היום, 28 באוקטובר 2020 צפו: סטפן מגיב לרב שקרא לו "גוי מסריח", באתר "סרוגים", 28 באוקטובר 2020 מערכת mako מוזיקה, ‏סטפן מסיר את הכפפות ומציג את "נעים מאוד", באתר ‏מאקו‏, 18 באפריל 2021 אושר סיגרון, כפי שלא הכרנו: סטפן לגר עם טקסט חזק ומסר מוחץ, באתר פרוגי, ‏במרץ 2021 המצעד השבועי, שבוע 17, 2021, באתר מדיה פורסט ישראל נעים מאוד - Single by Stephane Legar (באנגלית בריטית), נבדק ב-2021-04-25
מצעד הסינגלים האירי

מצעד הסינגלים האירי (באנגלית: Irish Singles Chart) הוא מצעד הסינגלים הרשמי של אירלנד, המפורסם מדי שבוע על ידי איגוד תעשיית ההקלטות האירי (IRMA). הוא מתפרסם באתר של חברת המצעדים הרשמית. הדירוגים במצעד מבוססים על מכירות בפורמטים שונים שנאספים על ידי האיגוד, אך בשונה ממצעד האלבומים האירי, אינם נכתבים אלא נאספים באופן דיגיטלי. המצעד הראשון פורסם ב-1 באוקטובר 1962 וכלל את עשרת הסינגלים המצליחים ביותר של אותו השבוע. הערה: שירים שצוינו בכוכבית (*) שהו שבועות לא רצופים במקום הראשון. 1. 59 ג'סטין ביבר 2. 52 אמינם 3. 51 ריהאנה 4. 41 טיילור סוויפט 5. 26 ואן דיירקשן Official Charts to compile Ireland’s national music charts, www.officialcharts.com (באנגלית) IRMA - Irish Charts, www.irma.ie "Acts with the most Number 1 singles in Ireland". Official Charts Company (באנגלית). 30 באוקטובר 2020. נבדק ב-30 באוקטובר 2020. {{cite web}}: (עזרה) "The longest reigning Number 1s on the Official Irish Singles Chart". Official Charts Company (באנגלית). 28 בנובמבר 2018. נבדק ב-30 באוקטובר 2020. {{cite web}}: (עזרה) "Justin Bieber's Official Irish Singles Chart history revealed". www.officialcharts.com (באנגלית). נבדק ב-2021-03-27.
בונזו

בונזו הוא מותג מזון לכלבים של חברת ביופט, פרי פיתוח ישראלי-צרפתי-אמריקאי. מותג זה הוא בין הנפוצים ביותר בתחום בישראל עד כדי הפיכתו לשם גנרי למזון לבעלי חיים. ייצור "בונזו" החל משנת 1974 במפעלי ביופט, מקיבוץ מעברות, המייצרת גם את המותג "לה-קט" לחתולים. מאז עבר ייצור המזון היבש לאירופה. החברה מייצרת מזון יבש בטעמי בקר, כבד ועוף. בנוסף, תחת המותג מופיעות סדרות חטיפים ועצמות ומקלוני בשר ככבש וברווז. החברה מייצרת גם חטיפים לאילוף. על פי חברת ביופט, המוצר מיוצר בפיקוח וטרינרי צמוד, עשיר במינרלים וויטמינים ולא מכיל צבעי מאכל. המוצר מסופק במגוון אריזות, בהתאם לגיל הכלב, כאשר האריזה הקטנה ביותר היא במשקל 3 ק"ג ועד למשקל 15 ק"ג. מרבית המוצרים מכילים שילוב בשר כגון בקר, כבד ועוף, ודגנים ובהם תירס, חיטה, אורז ופשתן. המזון היבש מכיל השלמת ויטמינים עד ל-100% מכמות הוויטמינים והמינרלים הנדרשת. בונזו, באתר חברת ביופט
פרס המוזיקה של MTV אירופה לזמרת הטובה ביותר

פרס המוזיקה של MTV אירופה לזמרת הטובה ביותר (באנגלית: MTV Europe Music Award for Best Female) הוא פרס אשר ניתן על ידי MTV אירופה מאז שנת 1994 לזמרות בנות בלבד שהן לא חברות בהרכב. בשנת 2007 שם הפרס שונה לאמנ/ית הסולו של השנה, כך שגם נשים וגם גברים יוכלו לקבל פרס זה. הפרס חזר לשמו המקורי בשנת 2009 ובכך רק נשים יכלו לזכות בפרס זה. בשנת 2017 הפרס בוטל שוב ונכון לטקס של שנת 2020 הוא עדיין לא חזר, בדומה לטקס פרסי MTV האמריקאי כאשר שם הפרס לקליפ הנשי של השנה הוסר גם כן ב-2017. הזוכות מודגשות ומסומנות בכחול. פרס הווידאו קליפים של MTV לקליפ הטוב ביותר של אישה 2020 MTV EMAs - MTV, www.mtvema.com (באנגלית) Pride, Dominic (5 בנובמבר 1994). MTV Sets First European Awards Show. Billboard. נבדק ב-19 באוקטובר 2011. {{cite book}}: (עזרה) Atwood, Brett (28 באוקטובר 1995). November Awards Abound: Billboard Vid, MTV Europe. Billboard. נבדק ב-19 באוקטובר 2011. {{cite book}}: (עזרה) http://www.gminfopage.com/YM/ym041.htm "Puffy, Radiohead Lead MTV Europe Nominees". MTV News. 19 בספטמבר 1997. נבדק ב-19 באוקטובר 2011. {{cite web}}: (עזרה) "MTV Unveils the Nominations for the 1998 MTV Europe Music Awards; All Saints & Madonna Top List of Nominees". findarticles.com. 1 באוקטובר 1998. נבדק ב-19 באוקטובר 2011. {{cite web}}: (עזרה) "Britney, BSB Top Nominations For MTV Europe Awards; Spears, Mariah, Puffy, Manson To Perform". MTV News. 5 באוקטובר 1999. נבדק ב-19 באוקטובר 2011. {{cite web}}: (עזרה) Tadeusiak, Aneta. "MTV Europe Music Awards 2000". ukmix.org. נבדק ב-19 באוקטובר 2011. {{cite web}}: (עזרה) "MTV Europe: Award nominations 2001". BBC News. 25 בספטמבר 2001. נבדק ב-19 באוקטובר 2011. {{cite web}}: (עזרה) Mancini, Robert (30 בספטמבר 2002). "Eminem, Pink, Shakira Nab Most Noms For MTV Europe Music Awards". MTV News. נבדק ב-19 באוקטובר 2011. {{cite web}}: (עזרה) 2003 MTV Video Music Awards, 2003-08-28, נבדק ב-2021-04-27 "MTV Europe Awards 2004: The winners". BBC News. 18 בנובמבר 2004. נבדק ב-19 באוקטובר 2011. {{cite web}}: (עזרה) Shakira wins Best Female Artist EMA 2005, נבדק ב-2021-04-27 Rawson-Jones, Ben (20 בספטמבר 2006). "MTV Europe Awards 2006: The Nominees". דיגיטל ספיי. נבדק ב-19 באוקטובר 2011. {{cite web}}: (עזרה) "US artists lead MTV Europe awards". BBC News. 21 בספטמבר 2009. נבדק ב-19 באוקטובר 2011. {{cite web}}: (עזרה) "We Announce Our First Two Performers: Katy Perry & Linkin Park!". MTV Networks Europe. 20 בספטמבר 2010. אורכב מ-המקור ב-11 באוקטובר 2010. נבדק ב-21 בספטמבר 2010. {{cite web}}: (עזרה) "Lady GaGa Leads 2011 MTV EMA Nominations". MTV UK. 19 בספטמבר 2011. נבדק ב-29 בספטמבר 2011. {{cite web}}: (עזרה) Hardie, Beth (17 בספטמבר 2012). "A total sex pot (Rihanna) and a sweet innocent lass (Taylor Swift) are going to have a fight". Daily Mirror. Trinity Mirror. נבדק ב-17 בספטמבר 2012. {{cite news}}: (עזרה) MTV VMA 2013 Winners List: Justin Timberlake, Taylor Swift, Pink, and More, Spin, ‏2013-08-26 http://www.mtv.com/news/1931931/2014-mtv-ema-nominations/ http://www.billboard.com/articles/columns/pop-shop/6699532/mtv-emas-2015-nominations "justin bieber & beyoncé lead the 2016 mtv ema nominations – see the full list!". MTV UK. נבדק ב-27 בספטמבר 2016. {{cite web}}: (עזרה)
אדה גולדברגר

אדה גולדברגר (בהונגרית: Goldberger Ede; פוגראש, 1887 – קלוז'-נאפוקה, 11 בפברואר 1959) היה רופא יהודי-הונגרי בטרנסילבניה, הוא היה רופא עור, רופא נשים ומומחה לכתיבה רפואית מקצועית. אדה גולדברגר נולד במשפחה יהודית. קיבל את תעודת התואר דוקטור לרפואה מאוניברסיטת קלוז'-נאפוקה (1911). עד פרוץ מלחמת העולם הראשונה הוא היה עוזר פרופסור במרפאת ילדים ורפואת עור בקלוז'-נאפוקה. אחרי שנת 1919 עסק בפרקטיקה פרטית. לאחר מכן היה הרופא הראשי של בית החולים היהודי (קלוז'-נאפוקה), ונשיא האגודה הרפואית פאול ארליך בקלוז'-נאפוקה. בתקופת מלחמת העולם השנייה ושואת יהודי הונגריה כיהודי הוא גורש בשנת 1944 למחנה ריכוז וניצל. לאחר חזרתו הביתה לקלוז'-נאפוקה המשיך בעבודתו בפוליקליניקה. מאמריו פורסמו בכתבי עת רומניים, הונגריים וגרמנים, בעיקר בתחום המחלות המועברות במגע מיני. יחד עם פרנץ ורש פיתח שיטה חדשה לטיפול בזיבה. מחקר פתופיזיולוגי ותרופתי של עגבת (Cluj-Napoca, 1922); מה כולם צריכים לדעת על מחלות מין? (קלוז 'נאפוקה, שש מהדורות 1924–39); פתולוגיה דינמית ופרמקולוגיה של עגבת (וינה-לייפציג 1928); מחקר ניסיוני ותרופתי על עגבת (Cluj-Napoca, 1928); חייו ופועלו של ד"ר פאול ארליך, פרופסור לרפואה (קלוז'-נאפוקה, 1931). הלקסיקון הספרותי ההונגרי ברומניה Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion 1991. ISBN 973-26-0212-0
גיא רז

האם התכוונתם ל... גיא רז (צלם, 1964) – צלם ישראלי, חוקר ואוצר לצילום מקומי. גיא רז (צלם, 1979) – צלם קולנוע וטלוויזיה ישראלי, זוכה פרס אופיר לצילום הטוב ביותר.